น่าชื่นชม กู้ภัยอ่างทองรีบช่วยชีวิตสุนัข พลัดตกบ่อเกรอะ ใกล้ขาดใจ
รปภ.ร.ร.และทีมกู้ภัย จ.อ่างทอง ไม่ละเลยแม้จะเป็นชีวิตของสัตว์ รีบเข้าช่วยเหลือ นางเขียว สุนัขตัวเมีย ที่โรงเรียนกีฬา อ.ไชโย พลัดตกลงไปในบ่อเกรอะห้องน้ำของร.ร. จนรอดตายมาได้หวุดหวิด หลังเคราะห์ร้าย ตกลงไปนานถึง 3 วัน ,วันที่ 4 เมษายน เจ้าหน้าที่กู้ภัยสมาคมวีอาร์กู้ภัยจังหวัดอ่างทอง ได้รับแจ้งจากนาย ไพฑูรย์ สุขประเสริฐ อายุ 54 ปี เจ้าหน้าที่รักษาความปลอดภัยของโรงเรียนกีฬาจังหวัดอ่างทอง ว่ามีสุนัขตกลงไปติดอยู่ในบ่อเกรอะหลังห้องน้ำเก่า บริเวณโรงเรียนกีฬาจังหวัดอ่างทอง หมู่ที่ 8 ต.ไชยภูมิ อ.ไชโย จ.อ่างทอง จึงพร้อมด้วยเจ้าหน้าที่วีอาร์กู้ภัยจำนวน 5นาย รุดไปตรวจสอบที่แจ้งเหตุ,เมื่อเจ้าหน้าที่กู้ภัยเดินทางมาถึง ได้พบสุนัขเพศเมียอายุ 4 ปี ชื่อ นางเขียว ตกลงไปอยู่ในบ่อเกรอะของห้องน้ำเก่าของโรงเรียน ซึ่งปากบ่อมีลักษณะเป็นสี่เหลี่ยมจัตุรัส ขนาดกว้าง 30 ซม. และยาว 30 ซม. สูงประมาณ 2 เมตร ขณะนั้น สุนัขอยู่ ในสภาพที่อิดโรย ไร้เรี่ยวแรงแล้ว ทางเจ้าหน้าที่กู้ภัยจึงได้รีบช่วยเหลือ ด้วยการใช้เชือกคล้องคอแล้วดึง นางเขียว ขึ้นมาได้ จากนั้น จึงนำตัวสุนัขไปอาบน้ำ พร้อมนำอาหารมาให้กิน ขณะที่ นางเขียว ซึ่งรอดตายมาได้อย่างหวุดหวิด ได้เดินเข้ามากินอาหารด้วยความหิวโซ ในสภาพที่ขาทั้งสี่ สั่นอยู่ตลอดเวลา,ด้านนาย ไพฑูรย์ เปิดเผยว่า นางเขียว เป็นสุนัขเพศเมียที่อาศัยอยู่ในโรงเรียนแห่งนี้มาตั้งแต่เกิด นานกว่า 4 ปีแล้ว โดยตนเองได้นำเศษอาหารมาให้มันกินอยู่เป็นประจำ อย่างไรก็ตาม ก่อนที่จะไปพบนางเขียวตกลงไปในบ่อเกรอะของห้องน้ำนั้น ตนไม่เห็นนางเขียวมานานกว่า 3 วันแล้ว ตอนแรกคาดว่ามันน่าจะออกไปหากินอยู่บริเวณใกล้เคียง แต่เมื่อเช้าของวันนี้ระหว่างที่ตนเองเดินไปเปิดปั๊มน้ำ ได้ยินเสียงสุนัขร้องออกมาจากบ่อเกรอะของห้องน้ำเก่าของโรงเรียนจึงได้เดินไปตรวจสอบ พบว่า นางเขียว พลัดตกลงไปในบ่อเกรอะ จึงได้แจ้งขอความช่วยเหลือจากเจ้าหน้าที่กู้ภัยมาทำการช่วยเหลือ นางเขียว ขึ้นมาได้รอดตายอย่างหวุดหวิด และได้นำไม้อัดเก่าๆ วางปิดปากท่อพร้อมได้นำโต๊ะหินที่พังชำรุดวางทับเพื่อป้องกันสัตว์และสิ่งมีชีวิตตกลงไป
รปภ.ร.ร.และทีมกู้ภัย จ.อ่างทอง ไม่ละเลยแม้จะเป็นชีวิตของสัตว์  รีบเข้าช่วยเหลือ นางเขียว สุนัขตัวเมีย ที่โรงเรียนกีฬา อ.ไชโย พลัดตกลงไปในบ่อเกรอะห้องน้ำของ ร.ร. จนรอดตายมาได้หวุดหวิด หลังตกลงไปนานถึง 3 วัน 
สุนัขพลัดตกบ่อเกรอะ,กู้ภัยอ่างทอง,ช่วยชีวิต,สุนัข,บ่อเกรอะ,โรงเรียนกีฬา,จ.อ่างทอง,พลัดตก,เจ้าหน้าที่รักษาความปลอดภัย,สุนัขเพศเมีย,รอดตาย,ข่าว,ไทยรัฐออนไลน์,ข่าวทั่วไทย